স্টাফ রিপোর্টার ॥ হবিগঞ্জ নসরতপুর বাইপাস সড়কের নিজামপুর নামক স্থানে সিএনজি উল্টে মহিলাসহ ৪ জন আহত হয়েছে। ফতেহ গাজী মাজার জিয়ারত শেষে বাড়ি ফেরার সময় গতকাল সকাল ১০টার দিকে এ দুর্ঘটনাটি ঘটেছে। আহতরা হচ্ছে-পৈল গ্রামের মৃত মঞ্জব আলীর স্ত্রী আম্বিয়া খাতুন (৩৫), একই গ্রামের কালা মিয়ার পুত্র সিএনজি চালক ছাদেক মিয়া (২৫), আব্দুর রশীদ (২১) ও আম্বিয়া বেগম (৪০)। এদের মধ্যে আশংকাজনক অবস্থায় আম্বিয়া খাতুনকে সিলেট ওসমানী মেডিকেল কলেজ হাসপাতালে প্রেরণ করা হয়। অন্যদেরকে হবিগঞ্জ হাসপাতালে ভর্তি করা হয়েছে। আহতরা জানান, গতকাল শুক্রবার ভোরে তারা একটি সিএনজি নিয়ে শাহজীবাজারের ফতেহগাজী মাজার জিয়ারত করার জন্য রওয়ানা দেন। জিয়ারত শেষে বাড়ি ফেরার পথে সকাল ১০টার দিকে নিজামপুর নামক স্থানে পৌছালে আইল্যান্ড পারাপার ...